La trobada d’intel·lectuals catòlics a Poblet planteja quines novetats pot aportar el cristianisme en la societat actual | Catalunya Religió\nLa trobada d’intel·lectuals catòlics a Poblet planteja quines novetats pot aportar el cristianisme en la societat actual\n(CR) El 17 i 18 d’octubre d’enguany va tenir lloc a Poblet la quarta trobada d’intel·lectuals catòlics acollits per l'abat Josep Alegre i per tota la comunitat cistercenca. El tema de la trobada era explorar quina novetat o novetats pot aportar el cristianisme en la societat actual. La trobada va reunir unes vuitanta persones i va alternar moments reflexius i espais de pregària, meditació i convivència en un clima de calidesa i familiaritat molt especial. Va comptar amb dues ponències principals d’Ignasi Boada, professor de la Universitat Ramon Llull, de Camino Cañón, de la Universidad Pontificia de Comillas, i amb tres comunicacions, presentades a la tarda, per part d’Anna Roig, de Càritas Barcelona, d’Eduard Ibañez de Justícia i Pau), i d’Inês Castel Branco, de Fragmenta Editorial.\nTotes les presentacions van anar seguides d’un diàleg participatiu i intens en un marc de cordialitat. La trobada va ser especialment útil per fer un diagnòstic de la situació i per entreveure allò de valuós i significatiu que pot aportar el cristianisme en la cultura del present. Es va subratllar, de manera especial, el vector de l’esperança i l’alegria enfront del desànim, la vivència de la transparència davant l’opacitat del món, la dinàmica comunitària i els vincles fraterns davant el jo connectat a la infoesfera, el compromís amb els més febles, una economia social basada en el do i la gratuïtat, l’articulació d’una litúrgia creativa i acollidora, atenta als signes dels temps i la necessitat de mostrar el nucli essencial de la fe a través del propi testimoniatge de vida.\nEls continguts d’aquesta trobada es publicaran, com cada any, en un llibre editat per la Fundació de Poblet que es presentarà a Barcelona. Tal com expressa l’Abat, la trobada és un espai de trobada de laics i per a laics catòlics amb la finalitat d’aprofundir l’opció de fe i enfortir-la. L’equip convocant i organitzador està integrat pel Cristòfol Trepat de la Universitat de Barcelona, Maria del Mar Galceran i Francesc Torralba de la Universitat Ramon Llull.\npoblet, Josep Alegre, intel·lectuals, Pensament, Laïcat, Vida Religiosa


Controls de mobilitat contra la Covid fins el 17 de gener en diferents punts de Vilafranca | RTVVilafranca\nControls de mobilitat contra la Covid fins el 17 de gener en diferents punts de Vilafranca\nEls controls es faran de manera aleatòria en els accessos d’entrada a Vilafranca per garantir les restriccions de mobilitat a nivell municipal en vigor fins el proper 17 de gener.\nAquesta imatge que s’ha vist aquest matí a la rotonda d’entrada a Vilafranca a la confluència de la Ronda de Mar i la carretera de Vilanova s’anirà repetint fins el 17 de gener en diferents punts, per tal de controlar el compliment del confinament municipal que ha entrat en vigor aquesta matinada durant 10 dies.\nA les 11 del matí s’ha instal·lat aquest control que ha anat aturant la gran majoria de vehicles que entraven a Vilafranca ja fos venint per la carretera de Vilanova o sortint de la N-340 en direcció al barri de la Girada. Com explicava el sotsinspector Joan Vich, es feia control en els vehicles particulars per tal de comprovar que la mobilitat que feien els ciutadans era totalment justificada tenint presents les actuals restriccions.\nEn la majoria de casos d’aquest primer dia les persones duien el certificat d’autoresponsabilitat que ha facilitat la Generalitat, i podien justificar també amb alguna documentació concreta el seu desplaçament. El sots inspector remarca que la mesura no vol evitar la mobilitat, sinó restringir-la i que sigui únicament la imprescindible.\nAquesta acció pretén ser dissuasiva davant de desplaçaments no necessaris en aquests propers 10 dies en que estarà en vigor el confinament municipal, que se suma al que ja existia en horari nocturn i els caps de setmana.\nDes de la Policia Local expliquen que des del mes de març de 2020 han realitzat 2756 serveis relacionats amb la Covid. Han fet 117 controls de mobilitat, ja sigui municipal, o nocturna, i 248 accions de control en espais públics com ara places per evitar reunions o festes. El sotsinspector Vich comenta que des del 25 d’octubre han posat 408 denúncies per incomplir el confinament, i que des del 10 de juny han interposat 819 denúncies per no dur la mascareta.\nEn relació als establiments, bars i restaurants principalment, s’han fet 246 inspeccions, de les quals només 37 han acabat amb sancions. Una xifra que representa el 15% de les inspeccions dutes a terme.\ncontrols policia local, coronavirus, Joan Vich


Entrenaments Torre Mossèn Homs - Terrassa: Font de la Tartana amb Mossenaires\nAmb tres dies de pont, i també som una bona colla que anirà a la cerca de la font de la Tartana. Sempre ens venen amics de tota la vida, que volen compartir una estona de #correrxerrar i també #caminarxerrar a la mateixa hora i al mateix lloc. La font de la Tartana, està al lloc on un munt de vegades la colla ens hi desplacem amb gana de passar una bona estona. Fem una bona col·lecció de fotos que sempre estaran a la vostra disposició i per recordar el moment. Continuem demanant la foto que vulgueu des del lloc que vulgueu, per figurar al reportatge de la setmana i sobretot si no pots venir. Però tant si vens, com si no vens, ens pots enviar la teva, com fan força amics.\nLa colla de caminar també ha fet un bon recorregut, que podeu seguir al llarg d'aquest reportatge, i veureu com es troben persones amb plena celebració de les festes del Rocío.\nEn definitiva, una setmana més i una menys, amb vocació de gaudir de valent: i tu?, que penses venir el dissabte vinent? Doncs vinga: anem-nos apuntant a http://inscripcio.mossenhoms.be\nCarmelo, Joan Carlos, Fernando, José Luís\nJordi, posant creus i apuntant\nI Mossenaires, a punt de sortir\nJosé Luís, Sebas, David i Cinta\ni qui ens trobem?\nUn mite de l'atletisme egarenc\nLuís i Sebas\nJosé Manuel, Jordi, Joan\nJordi, Albert, Fernando, Núria i Cinta\nAlbert i Rafael\nJose Manuel i Jordi\nJosé Luis, Joan, Sebas , Maricarmen\nEns venen a buscar\nJordi i Maricamen\nJose Manuel i Eva\nCinta, Miguel, Fernando\nJosé Luís, Jordi, Jordi, David\nMuntant la bandera\nFont de la Tartana, amb Mossenaires\nCris, José Manuel Jordi\nTronem a veure\nRefrescada al camp base\nAnna i Juanjo\nOlga Ángel José i Miguel sortida per estirar cames\nSortida en bici Ángel José Olga i Miguel\n55na Mola amb companyes i companys de la feina\nMola en familia\nCarme, Ruth, Joan, Hèléne i Valentí\nCarme, Joan, Hèléne i Valentí\nAirina i Carme\nNerea, Gus, Patricia, Josep\nPep, Anna, i Rio\nAnna i Rio\nIsabel, Isabel, Felisa\nJordi, Oriol, Ida, Txell, Xavi


Línia de finançament per a emprenedors, autònoms i comerços - Can Calderon\nInici → Articles temàtics → Ajuts i subvencions → Línia de finançament per a emprenedors, autònoms i comerços\nS’ha publicat al DOGC l’Ordre EMO/156/2013 que regula la línia de finançament Emprenedors, Autònoms i Comerços.\nL’objectiu és facilitar el finançament a aquells autònoms i microempreses que tenen una activitat viable però que tenen dificultats per trobar finançament per falta de garanties. A través de l’Ordre, la Generalitat garanteix el 70% del total de l’operació.\nAmb aquesta línia es poden finançar operacions d’inversió i circulant per valor d’entre 10.000 i 100.000€. Les característiques de la línia les podeu trobar en aquest enllaç.\nLa novetat per aquest any és el sistema de tramitació. Us expliquem pas a pas la manera de fer-ho:\n2.- Clicar “Presenta la teva Sol•licitud”\n3.- Indicar l’import del préstec i ajut que se sol•licita: entre 10.000 i 100.000 euros.\n6.- Un cop tramitada, per tal que sigui vàlida, cal haver rebut un correu electrònic de confirmació. En aquest correu s’adjunta: la sol•licitud amb les dades indicades i amb un codi de registre, que heu de signar i presentar a OGE (DG o CCAM);\nel model de declaració responsable, que heu d’omplir, signar i presentar als mateixos llocs; el model de memòria on explicar el projecte a finançar, que cal adjuntar a la sol•licitud de FinEmpresa.\n7.- El Departament d’Empresa i Ocupació estudiarà la sol•licitud d’ajut.\n- una còpia de l’imprès de sol•licitud (necessitaran les vostres dades i el codi de sol•licitud indicat en l’encapçalament); la documentació per a l’estudi del préstec que s’indica.\n9.- Podreu formalitzar el préstec quan tingueu resolució favorable del Departament i aprovació del préstec per part del banc.\nServei de Foment – 93 228 57 57\nTelèfon del Comerç – 93 484 99 09\nEscrit per Can Calderon el 15 de juliol de 2013 / Ajuts i subvencions / Escriure un comentari\nEtiquetes:autónoms i comerços 2013, finançament autònoms 2013, finançament emprenedors\nAutònoms i comerços: atenció a l’Ordre reguladora de finançament\nFinançament Gremi d'Hostaleria de Viladecans comerç electrònic Consultoria Gestió empresarial Empreses Emprenedoria Innobaix cooperació empresarial grups de treball Màrqueting aeronàutica reflexió del divendres empresa de Viladecans eficiència energètica promoció agora vendes Ser empresario Comunicació Economía circular ACKSTORM Autònoms Ajuts i subvencions internacionalització prèstecs pràctiques en empreses Informàtica Control de gestió xarxes socials Innovació Innov!2011 lideratge Comerç Control de costes col·laboracions d'empreses presentacions d'empresa emprenedors Formació Habilitats directives oportunitats de negoci TIC Cooperació Tecnologia Reempresa tallers Bitàgora adwords Jornada Màrqueting on-line empreses de Viladecans


Published: Friday, 14 March 2014 13:57\nBusquem joves d'entre 12 i 14 anys, amants del cinema, que el proper diumenge 4 de maig vulguin fer de Jurat en un esdeveniment cultural de caràcter europeu simultàniament compartit amb altres 15 ciutats del continent.\nEs tracta de passar el diumenge a la Filmoteca de Catalunya per veure les tres pel·lícules europees finalistes i debatre per votar quina és la que mereix el premi. La sessió començarà a les nou del matí per donar pas a les projeccions i debats fins dos quarts de set de la tarda.\nLa decisió de les votacions es transmetrà via streaming, conjuntament amb les de les altres 15 ciutats participants, des de Erfurt (Alemanya), on seran presents els directors dels films nominats. Dos membres del Jurat de Barcelona, acompanyats de personalitats del cinema català, seran els encarregats d'anunciar el resultat dels vots emesos a la Filmoteca de Catalunya.\nVeure tres bones pel·lícules europees amb caràcter de pre-estrena, passar un dia entre amics i companys amants de cinema, parlar i decidir sobre la millor pel•lícula europea de caràcter juvenil i conèixer millor la Filmoteca de Catalunya és una experiència nova, diferent, en un marc europeu que no podeu deixar de viure.\nEls aspirants a participar-hi han de fer una preinscripció, amb les dades dels seus responsables. Els joves poden assistir-hi sols o acompanyats d'un màxim de dos familiars.\nLa data límit per inscriure's és dimecres 9 d'abril de 2014. Les inscripcions es faran per ordre de rebuda del formulari i no seran valides sense confirmació per part de la Filmoteca. Aforament limitat.\nMés endavant rebreu tota la informació i el formulari d'inscripció a la vostra adreça electrònica.\nDades per a la preinscripció\nNom i cognoms del representant legal del jove:__________________\nAdreça de correu electrònic:_________________________________\nNúm. de telèfon:__________________________________________\nEls Premis del Cinema Juvenil són una iniciativa de l'Acadèmia del Cinema Europeu, European Film Academy, amb seu a Berlín. Hi participen joves de 12 a 14 anys de Barcelona, Belgrad (Sèrbia), Bratislava (Eslovàquia), Budapest (Hongria), Cluj (Romania), Erfurt (Alemanya), Izola (Eslovènia), Londres (Gran Bretanya), Prizren (Kosovo), Riga (Letònia), Sofia (Bulgària), Tbilisi (Geòrgia), Tel Aviv (Israel), Valletta (Malta) i Wroclaw (Polònia). Aquesta activitat es fa en col·laboració amb l'Acadèmia del Cinema Català i Drac Màgic.\nWeb Young Audience Award\nFacebook Young Audience Award


Advent o “Adventus”, temps d’esperança – Parròquia Sant Pere de Rubí\n08/12/2021 | By Mn. Mariano In Full Parroquial\nAvui iniciem el període de l’Advent i amb el comencem també un altre any litúrgic. Tot inici sempre porta al nostre cor una nova esperança; però a més Advent es també el temps de l’espera per antonomàsia: l’espera del Messias, del naixement de Crist en el Nadal. Aquest és un dels missatges més forts d’aquest període: l’esperança de temps millors. És aquest un dels més pregons anhels de l’esperit humà. El profeta Jeremias parla així en la primera lectura: “vindran dies, diu l’oracle del Senyor, que compliré aquella promesa que tinc feta a la casa d’Israel i a la de Judà. Aquells dies, aquells temps, faré néixer a David un plançó bo, que es comportarà en el país amb justícia i bondat. Aquells dies serà salvat el país de Judà i viurà confiada la ciutat de Jerusalem» ¿Quina notícia millor que aquesta podia rebre un poble desolat, després de la destrucció de Jerusalem i la deportació a Babilònia? Esperaven el Messias, que portaria la pau, la justícia, el dret, la salvació. I l’Evangeli se situa en aquesta mateixa perspectiva: «Llavors veuran venir el Fill de l’home sobre un núvol, amb poder i amb una gran majestat. Quan tot això comenci a succeir, alceu el cap ben alt, perquè molt aviat sereu alliberats». És cert que el llenguatge que fa servir nostre Senyor és l’apocalíptic, però està emmarcat en un context d’esperança i de salvació. El Crist parla del seu retorn gloriós a la fi dels temps, sí, però l’esperança és també per a l’”avui” de la nostra vida present.\nEl refrany popular ens ensenya amb gran saviesa que «l’esperança és l’últim que es perd». El filòsof grec Tales de Milet ja ho havia intuït sis segles abans de Crist: «L’esperança – deia– és l’únic bé comú que es dóna a tots els homes; els qui ho han perdut tot encara la posseeixen». homes; els qui ho han perdut tot encara la posseeixen». I quan aquesta arriba a mancar, aquell dia ens morim de debò. Per això hi ha tants homes avui que són com cadàvers ambulants: perquè han perdut l’esperança. L’esperança ès una necessitat vital en l’ésser humà. És com l’oxigen o el pa de cada dia. És més, l’home, en la seva realitat existencial més profunda, no és sinó capacitat d’esperar, de projectar-se cap el futur, de “trascendir-se”.\nI tots en la vida tenim hores fosques, tristes i amargues. L’esperança no és un fàcil idealisme o el son utòpic de persones romàntiques que ho veuen tot de color de rosa. Per esperar cal tenir molta fortalesa, molt valor i un tremp gran perquè qui espera és amo d’ell mateix, malgrat totes les dificultats; i, sobretot, posa en mans de Déu el timó de la seva pròpia existència. Però no oblidem –com diu la popular cançó sevillana– que «per més fosca que sigui la nit, sempre clareja, sempre clareja; en el roser moren les roses, però floreixen, floreixen». ¡Quanta saviesa que hi ha en aquestes paraules! Així doncs, si esperar és viure, mirem de dir també nosaltres, sobretot en aquests moments durs i difícils de la vida i de la pandèmia, en les hores de tempesta, de soledat i de fracàs aparent: «Vull esperar. Vull aprendre a esperar». L’Advent, el temps de l’espera messiànica, ens dóna aquest ensenyament i alimenta en la nostra ànima l’esperança cristiana.\nNext StoryLa veritable humilitat


Kits Antcubik Suro amb Camponotus barbaricus Kits Formiguers Ant...\nManual accesible en la pestanya AQUÍ\nLes formigues van dins d´un tub d´assaig amb menjar i aigua per a dues setmanes,en aquest tub han nascut i estan bé..\n1x Antcork lite: Mesures: Ample: 96mm Profunditat: 76mm Alt: 96mm\n1x Xarop Proteínic 10 ml.\nEl kit Suro Formiguer (Antcork Lite), és un formiguer de suro, que porta una jove colònia de Camponotus barbaricus, una formiga idònea per aquest model.Està format per un recipient transparent, amb reixeta de ventilació a la tapa superiori amb un forat de connexió lateral per connectar-lo amb d´altres caixes de farratge,tubs etc. La part frontal del formiguer és de suro i consta de quatre galeries amb túnel de sortida superior.La part posterior presenta una base de suro i un pal de canya a manera de puntal. Es pot utilitzar la part posterior per col.locar abeurador i menjadora,així com els guarniments que volguem. La tapa superior ens permetrà poder accedir fàcilment a l´interior de l´Antcork. Es pot emprar oli antifuites als laterals per evitar fuites en colònies ja nombroses quan manipulem l´interior amb la tapa oberta.\nLes peces del formiguer no són fixes,com mostra una de les fotos. L´Antcork es pot desmuntar per a la seva neteja o renovació de la colònia resident. Per fer això només s´ha de moure en direcció al lateral el pal de canya posterior que fixa el suro al frontal del recipient,i extraure tant el forntal com la base del suro. Per tornar a montar-lo només s´ha de tornar a col.locar el forntal de suro intentant que quedi el més enganxat possible al forntal del recipient. Després es col.loca la base de suro i finalment,una vegada apretat tot perquè no quedin escletxes,es col.loca el pal de canya de manera inversa a com s´ha tret inicialment quedant com puntal i adorn.\nCamponotus barbaricus, és una espècie molt comú per tot el Mediterrani.A la natura s´alimenta principalment de substàncies ensucrades desl pugons i d´insectes..\nUna vegada arribi la colònia el primer és alimentar-la (aigua amb sucre i derivats) usarem la xeringa i introduirem l´agulla de la xeringa a travès dels forats de ventilació que té el tap i posarem una microgota.\nAlimentació:substàncies ensucrades(mel,aigua amb sucre)i insectes(mosques,tenebri,grills...)\nCures: Alimentar les formigues 2 o 3 cops per setmana,segons vagi creixent la colònia,mantenir sempre una humitat constant al formiguer,mullar la terra amb 5ml d´aigua 1 o més vegades per setmana,evitar sempre que s´eixugui sempre que emprem formiguers amb terra. Deixar el formiguer en lloc fosc,fresc i evitar fortes vibracions.\nFormiguer de Suro, amb Camponotus barbaricus:


Consultoria | Teresa Cataldo | Consultoria i mediació\nCom a consultora educativa i orientadora, ofereixo diferents productes dins del servei de consultoria. Aquí explico quins són i com ho faig.\nFormació i assessorament per espais educatius\nSupervisió i transformació d’equips.\nA través d’una relació -no terapèutica- basada en la confiança i en la col·laboració, la consultoria familiar és l’acompanyament a les persones i famílies, perquè siguin capaçes d’assumir el protagonisme en la prevenció i superació de les seves dificultats. Es tracta d’un procés de millora de la relació familiar i la convivència seguint la meva pròpia metodologia de seguiment.\nCom puc ajudar-lo quan comenci la ESO?\nEns volem separar i no sé com estar al seu costat.\nM’agradaria presentar-li la meva nova parella.\nÚltimament té comportaments diferents i no sé què passa.\nConèixer noves eines de comunicació.\nAprendre a posar límits.\nTrobar solucions als conflictes.\nAcompanyar el teu fill/a en els estudis.\nConstruir una relació familiar sana.\nCanvis personals, familiars, nous objectius, o simplement ganes d’explorar nous camins.\nMitjançant l’acompanyament individual seguint la meva metodologia de seguiment, es treballa amb la persona a partir del CV actual i el camí desitjat. A partir d’aquí s’elabora un pla de treball individual amb terminis i objectius concrets.\nMillora i actualització del currículum o dossier professional.\nSessions individuals cada 2/3 setmanes amb feina per casa. Per fer la teva primera sessió gratuïta fes click aquí\nFormació a mida i a demanda dirigit a:\nCol.lectius i espais educatius.\nAdministracions comarcals i locals. Serveis d’Atenció Primària.\nServeis d’atenció especialitzada: EAIA, CRAE, centres d’acolliment, centres oberts.\nEspais familiars, Escoles, Instituts, AFA’s\nProfessionals que treballin en atenció directa amb infants adolescents i famílies\nPares, mares i famílies directament.\nCompta amb el suport i la col·laboració d’altres professionals del camp social i d’humanitats que poden realitzar aquestes formacions.\nSupervisió i transformació d’equips\nDirigit a equips de treball que vulguin crèixer i treure el màxim potencial. Tant per equips educatius com empreses o institucions locals.\nEs busca potenciar el treball en xarxa: dins de l’equip, amb altres empreses o institucions. De manera que es posen en qüestionament els límits i les barreres per passar a un model de cooperació entre les persones.\nIdentificació de metes\nEnfortiment de recursos\nCreixement i transformació del equip.\nPropostes i execució de millora\nReconeixement i revaloració de cada persona\nUna bona professional i bona persona,\nsap acompanyar-nos quan ens costa relacionar-nos, o no volem, orienta amb afecte i energia. Una abraçada.


UN MOTIU MÉS PER A DESCOBRIR LA SERRA DEL MONTSEC | Àger Aventura't\nLa història amagada darrere les muntanyes del Montsec i la seva formació\nFa 80 milions d'anys, la placa continental Ibèrica, la placa que es troba per sota de Catalunya, es va moure provocant un impacte amb la placa del continent europeu. A causa d'aquest xoc, la Terra que es trobava en contacte entre les dues plaques es va començar a replegar, creant la serralada de muntanyes que coneixem avui en dia com el Pirineu.\nPerò, us hi heu fixat mai que les parets de les muntanyes de la serra del Montsec estan plenes de fòssils d'animals marins? Sembla estrany pensar que aquests tipus d'animals visquessin en el que ara veiem com a un paisatge de muntanya, el cas és, que abans d'aquest xoc i de la formació de la serralada pirinenca, la zona nord de Catalunya es trobava inundada per un oceà, convertint-la així, actualment, en un punt molt important per a la paleontologia, la ciència que estudia el passat de la Terra.\nLlocs especials per viure la paleontologia al nord lleidatà\nLa plana d'Àger és un dels indrets on podem gaudir de les millors activitats a l'aire lliure mentre respirem la història de la nostra geografia, ja que, des del municipi d'Àger podem trobar mostres d'aquesta fauna i flora del passat en totes direccions.\nEn direcció sud, per exemple, de camí a Camarasa o Sant Llorenç de Montgai, trobarem gran quantitat d'afloraments de petits animals marins i inclús podem seguir petjades antigues de dinosaures que han persistit en el temps.\nPodem trobar fòssils semblants si ens dirigim cap al municipi de Canyelles, situat a l'oest d'Àger, on trobem la cova Negra de Tragó, on, entre estalactites i estalagmites, podem observar fòssils marins en les seves parets.\nEn direcció contrària, a l'est d'Àger, trobem la Pedrera de Rúbies, un dels jaciments més importants del nord català, amb més de 130 espècies fossilitzades diferents, com ocells o amfibis primitius.\nEls dinosaures del Pallars Jussà, museus i excavacions paleontològiques\nPerò si el que volem veure són restes de dinosaures en primera persona, hem de dirigir-nos direcció nord, a uns 30 minuts d'Àger, on trobarem una xarxa de museus especialitzats en la recerca i la divulgació paleontològica. En els diversos museus hi trobarem des de fòssils d'ous de dinosaures fins a exemplars fòssils dels dinosaures que passejaven antigament pel Pallars Jussà. Al Montsec s'hi han trobat peces úniques mundialment, com el fragment d'un coll de dinosaure de més de 5 metres de llarg, de fa més de 70 milions d'anys!\nÉs per això que, gaudir d'uns dies a Àger et pot donar grans oportunitats i experiències, com la de passar un dia entre fòssils i història. Qui no combinaria els esports d'aventura amb l'observació dels dinosaures més recents d'Europa? A Àger és possible gaudir de l'aire lliure mentre s'aprèn!


K-Pax a Barcelona - Diari de Girona\nK-Pax a Barcelona\nàngel de vega 30.01.2014 | 00:00\nEn efecte, durant aquest passat cap de setmana, un nombrós grup de persones que es feien dir només Prot i que deien que eren del planeta K-Pax s'han reunit a Barcelona. No cal dir que la situació ha estat sanitàriament preocupant, perquè segons aquests pacients el seu planeta, o sigui K-Pax, es troba en la constel·lació de la Lira, en una zona qualificada pels astrònoms com a "cel profund", un lloc situat a 27 anys llum de la Terra. Evidentment, calia donar-los la raó en tot i fer veure que escoltar algú que diu que viatja a la velocitat de la llum (ara sóc aquí, ara he marxat, ara he tornat) i que el seu planeta es troba a 27 anys llum del nostre, era la cosa més normal del món; una activitat de cap de setmana d'allò més rutinària i banal.\nPerò, si els sembla bé, comencem amb la primera Prot que va parlotejar i, per no fer-nos un embolic monumental, l'anomenarem Alícia Prot. Després de parlar una estona sobre K-Pax, que si orbitava l'estrella PMN (Principios del Movimiento Nacional), i que si el seu planeta de fet era una UDELU (Unidad de destino en lo universal), Prot, Alícia Prot, va dir que "Som un partit que ha patit molt al País Basc, i veig María del Mar Blanco (presidenta de l'Associació de Víctimes del Terrorisme). Ara patim també, d'una manera diferent, però amb l'exclusió i el rebuig social, a Catalunya. Patim perquè alguns ens volen donar lliçons de com se sent algú català, de com hem de viure la nostra vida, com hem d'educar els nostres fills o com has de governar. O ets amb ells o no ets català. I això ho hem viscut en més llocs d'Espanya".\nDesprés d'escoltar això queda clar que n'hi hauria prou per recomanar un ingrés immediat per poder efectuar una bona observació i avaluació d'aquesta patologia; però llavors va prendre la paraula una altra Prot del planeta K-Pax, en aquest cas María Dolores de Prot, que va dir el següent: "No es pot jugar amb la identitat i la sobirania de tots els espanyols". I també que: "l'única veritat immutable és que Catalunya sempre ha estat part fonamental d'Espanya". En efecte, si diuen que són de K-Pax, a la constel·lació de la Lira, sembla del tot inversemblant aquesta fixació que demostren amb Espanya i sobretot amb Catalunya. Però, en fi, ja se sap que la ment de vegades pot esdevenir un pou sense fons. Ara bé, van ser aquestes dues pacients les úniques a parlar davant dels altres "k-paxians", per dir-ho així, reunits a Barcelona?\nDe cap manera, perquè tot seguit va prendre la paraula un altre Prot (quina mania!), en aquest cas Alberto Prot, el qual va assegurar el següent: "A què respon aquest rebombori general? Al poble? No. Surt d'uns governants que s'han rendit a les dificultats". Però també va dir la seva un tal Jorge Prot (k-paxià devot de Santa Teresa pel que sembla), que va dir que: "La independència és un mal negoci i suposaria una fractura destructiva i destructora". És evident que mentre se'ls dóna la raó no hi ha cap problema; però per si de cas es recomanable tenir sempre a mà un tranquil·litzant potent que se'ls pugui administrar per via intramuscular.\nAra bé, la cirereta la va posar Mariano Prot (sembla ser que és el cap de colla de tots aquests Prot del planeta K-Pax) quan va dir coses com ara: "Cap espanyol és propietari de la província que ocupa". O que: "...la resta d'espanyols també aporten molt a aquells que viuen a Catalunya". I que "sens dubte votar és un dret democràtic. Ho és, però no en qualsevol lloc ni a qualsevol hora ni de qualsevol manera, ni sobre qualsevol assumpte". I "és molt convenient que qui vulgui dialogar respecti les maneres. Dic això perquè hi ha qui ja ho ha decidit tot unilateralment: que farà una consulta, la data, les preguntes... i si m'apuren fins i tot la resposta". I sobretot que "que quedi clar: ni se celebrarà aquest referèndum ni es fragmentarà Espanya".\nDavant d'aquesta gairebé epidèmia de gent que asseguren que vénen del planeta K-Pax, a la constel·lació de la Lira, les autoritats han demanat consell al EMH "el equipo médico habitual", el qual, i després d'una primera valoració, ha recomanat procedir a una regressió mitjançant hipnosi per a esbrinar què els va passar en el passat perquè assegurin que són del planeta K-Pax. Ara bé, després de les primeres proves efectuades, s'ha pogut constatar que cap d'ells (i elles) no pot anar enrere en el temps més enllà del 20 de novembre de 1975. No poden recordar res, cap fet viscut, cosa ni persona, anterior a aquesta data. De tal manera que en la seva memòria (històrica?) apareix una mena de forat negre des del 20-N de 1975 que es perllonga, immutable, fosc i silenciós, fins a la més tendra infància de tots aquests, diguem-ne, k-paxians.\nPer tant i per tot plegat, l'EMH "equipo médico habitual" recomana un prolongat descans (preferentment en un centre adequat) i sobretot no portar-los mai la contrària quan assegurin que han vingut a Barcelona des de K-Pax, un planeta Udelu (Unidad de destino en lo universal) que orbitaria una estrella, com el nostre sol, que es diu PMN (Principios del Movimiento Nacional).


Compromís demana a l’alcaldessa que torne a obrir el mercat ambulant de Montcada dels dilluns - Gent de l'Horta\nGent de l'Horta > Ayuntamientos > Compromís demana a l’alcaldessa que torne a obrir el mercat ambulant de Montcada dels dilluns\nEl Grup Municipal Compromís a l’Ajuntament de Montcada ha registrat una petició de reconsideració de la mesura que ha pres l’alcaldessa, Amparo Orts, de tancar el mercat ambulant dels dilluns. “Esta decisió totalment desproporcionada no ha estat justificada en criteris tècnics ni sanitaris. És la pròpia conselleria la que no recomana el tancament d’estos mercats ja que són a l’aire lliure i totalment segurs”, ha explicat el portaveu de Compromís, Álvaro Gonzalvo.\nEsta decisió es pren després de la cancel·lació del concert multitudinari de Gisela que es pretenia celebrar el 2 de gener a la localitat. “Esta mesura equipara la cancel·lació d’un event festiu multitudinari on és pràcticament impossible controlar a la gent amb una activitat econòmica essencial com és la tradicional venta ambulant dels dilluns al nostre poble on, amb les mesures apropiades, el risc de nous contagis es mínim” ha apuntat Gonzalvo.\nPer això, la formació taronja demana que l’alcaldessa “reconsidere la seua decisió i permitisca la celebració del mercat en les mesures sanitàries vigents, així com que es convoque una reunió amb els grups polítics i representants del mercat ambulant perquè explique les mesures preses en esta materia.\nEl portaveu de Compromís espera que” l’alcaldessa rectifique pel bé de tots els treballadors i totes les famílies que viuen del mercat dels dilluns i que s’han sentit totalment abandonats per part de l’equip de govern”. Aquesta mesura a més suposa “l’estocada final i una pèrdua d’ingressos important per als treballadors del mercat”\nFotografías: Gent de L´Horta (Protesta de los comerciantes hoy en Moncada)\nTags: Mercat Extraordinari de dilluns\nEntrada anterior: La Generalitat aprueba el calendario laboral para 2021 con 12 días retribuidos y no recuperables\nEntrada siguiente: Atletismo Rocafort Runnig recoge 3500 kilos de comida y productos en la XX San Silvestre virtual


Aquest contingut va ser publicat el 14 febrer 2021 – 15: 1114 febrer 2021 – 15:11\nGuatemala, 14 feb (EFE) .- Les autoritats guatemalenques van alertar aquest diumenge cap a dos rius de lava per la efusiva erupció que manté el volcà de Foc, situat a uns 50 quilòmetres a l’oest de la capital, entre els departaments de Guatemala, Escuintla i Chimaltenango.\nl’Institut Nacional de Sismologia , Vulcanologia, Meteorologia i Hidrologia (Insivumeh), va dir en un comunicat que l’activitat de l’colós va augmentar en les últimes hores i és alta i que un dels rius de lava, amb una longitud de 1,3 quilòmetres, es dirigeix cap a la barranca cendra.\nl’altre riu de lava, de 500 metres de longitud, va en direcció a la barranca Seca.\nEl volcà de Foc manté expulsió de material incandescent a una alçada de 200 metres, acompanyats de sons similars a les turbines dels avions a causa de l’alta alliberament de gasos.\na el front dels dos rius de lava es generen allaus de blocs que arriben a la vora de la vegetació i es formen cortines de cendra al llarg de la seva trajectòria, ha alertat.\nL’ens científic va detallar que la columna de cendra aconsegueix entre 4.500 i 4.800 metres sobre el nivell de la mar, que es desplaça en direcció sud, sud-est i sud-oest de el con volcànic, i no descarta que l’activitat s’incrementi en les pròximes hores.\nVa recomanar a la Coordinadora Nacional per a la Reducció de Desastres (Conred) activar tots els protocols que consideri necessaris perquè l’activitat efusiva és alta i no es descarta que el con registri explosions i fins i tot una erupció.\nA les municipalitats d’Acatenango i Sant Joan Acatenango que donin avís a l’turisme que està prohibit acostar-se a el lloc pel risc que representa la caiguda de balístics.\nTambé va recomanar a la Direcció general d’Aeronàutica Civil pren precaucions amb el trànsit aeri per la presència de cendra a 4.800 metres d’ alçada, l a qual es dispersa entre 10 a 25 quilòmetres en direcció sud, sud-est i sud-oest de el volcà de Foc.\nEl país centreamericà compta en total amb 32 actius, sent el Pacaya, el de Foc i el Santiaguito els altres activitat.\nde fet el de Pacaya, situat al centre de país, es troba en activitat però sense representar risc per a la població.\nl’última gran erupció d’un volcà a Guatemala succeir el 3 de juny de 2018, quan el volcà de Foc va arrabassar la vida de 202 persones i va deixar calcinades i sepultades a altres 229. EFE\nLeyla Star (Català)


El primer cafè: 26 de gener: bona arquitectura, consultes sobre la independència i més feliços que un gínjol\n26 de gener: bona arquitectura, consultes sobre la independència i més feliços que un gínjol\nremodelacions antigues amb l'arquitecta Rosa Rull, del despatx de l'Igualadí Manel Bailo, Bailo+Rull, guanyador d'un important premi. La Sara Martín es connecta al bloc de la calafina Elisabet Riera, petrelliproductions.blogspot.com i el Magí Puig explica l'origen de la rambla Sant Isidre. Amb l'Anísia Tardà plantem un ginjoler a l'hort radiofònic.\nconeixem com la consulta sobre la independència que es farà a Igualada el proper 25 d'abril. En parlem amb el Toni Cortés. L'Antonio Molina ens parla de com s'ha abaixat la carn de xai (1€). La Josefa Moron i el Ferran X. Fernández la fan petar a la taula de tertúlia sobre el ple d'avui d'Ascó i una mesura curiosa amb la recaptació de les multes a Puigcerdà.\n>>per descarregar-te el primer cafè (09.00-10.00h) fes clic aquí:\n"Diez minutos" (Efecto mariposa)\n"Tik tok" (Kesha)\n"Hey ya" (Outkast)


Quatre metges valencians, entre els cent millors d’Espanya - Levante-EMV\nQuatre metges valencians, entre els cent millors d’Espanya\nLluch, Botella-Asunción, Miralles i Cavadas figuren en la llista Forbes dels més reconeguts\nDiversos especialistes que exerceixen en centres sanitaris de la Comunitat Valenciana han sigut inclosos en la llista “Els millors metges” d’Espanya que, per quart any consecutiu, ha publicat la revista Forbes.\nLa llista recopila els 100 noms més reconeguts del panorama de l’assistència, la investigació i la docència a Espanya en més d’una vintena d’especialitats, que exerceixen en més de 60 centres hospitalaris, tant públics com privats.\nEn concret, dins de la categoria d’oncologia, hi ha la doctora Ana Lluch, cap del Servei d’Hematologia i Oncologia Mèdica de l’Hospital Clínic Universitari de València. A més, Ana Lluch va ser triada la millor oncòloga d’Espanya l’any passat en una enquesta entre 2.400 experts i és una de les persones més acreditades en aquest camp internacionalment.\nEn l’àrea d’angiologia i cirurgia vascular, figura el doctor Manuel Miralles, cap de servei d’aquesta especialitat a l’Hospital Universitari i Politècnic La Fe de València. Miralles és, a més, president de la comissió nacional de l’especialitat del Ministeri de Sanitat.\nEn l’especialitat de Cirurgia Plàstica, Estètica i Reparadora, hi ha el doctor Pedro Cavadas, cirurgià que es dedica a la reconstrucció microquirúrgica des de l’any 1994 i que, juntament amb el seu equip de cirurgians plàstics, du a terme unes 1.800 cirurgies cada any. La unitat de microcirurgia i cirurgia reconstructiva del doctor Cavadas es troba a l’Hospital Nisa 9 d’Octubre de València.\nEl doctor Carlos Botella-Asunción, cap del Servei de Neurocirurgia i director de l’Àrea de Neurociències de l’Hospital Universitari i Politècnic de La Fe, ha sigut seleccionat en la secció de Neurocirurgia i Neurologia.\nEls centres sanitaris més destacats de la llista de la revista Forbes són l’Hospital Universitari Vall d’Hebron, l’Hospital Clínic San Carlos, la Fundació Jiménez Díaz, l’Hospital Universitari La Paz, l’Hospital Universitari Gregorio Marañón, l’Hospital Universitari Quirónsalud Madrid, l’Hospital Universitari Rey Juan Carlos, l’Hospital Universitari de Cruces, l’Hospital Universitari Puerta de Hierro, Centro Médico Teknon, l’Hospital Universitari Infantil Niño Jesús, l’Hospital Universitari Virgen del Rocío de Sevilla, l’Hospital Germans Trias i Pujol i l’Hospital Universitari Ramón y Cajal.


Fuerteventura Sud - Parc Natural de Jandía - BttMania.org\nEns desplacem a la zona sud de l’illa des del nostre magnífic allotjament, Hotel Rural Era de la Cort, per fer una impressionant ruta pel Parc Natural de Jandía.\nSortim des de la Urbanització Les Gavines. I més concretament des de la botiga Volcano Bike on vam llogar les bicis.\nInicialment vam rodar per la riera Valluelo de la Cal cap al litoral mar on circulem pel passeig marítim amb la seva bici carril passant pel Far de Morro Jable i si poble per ia continuar en direcció sud per la pista, força transitada de turistes amb cotxes.\nA l’alçada del Gran Valle, ens aturem per veure el pas de la muntanya per on retornaríem … encara que resulta impossible de comprendre per la seva gran dimensió i verticalitat.\nContinuem tranquils per la pista cap a la Muntanya de Jorós. Passem la Vall dels Mosquillos ia la Zona de les Piles ja girem a l’interior pujant amb vent en contra per la pista del Barranc d’Aigua Ovella fins al seu pas, Degollada d’Aigua Ovella on ens assota un fort vent.\nSeguir-nos baixant per pista observant les cabres en llibertat de Fuerteventura fins al poble de Cofete. Allà comença la pujada pel PR FV 55. L’inici del sender passa al costat de la Casa Winter que està associada a diverses llegendes populars, com la que afirma que era un refugi de nazis o la que assegura que va servir d’estació d’aprovisionament de submarins alemanys durant la Segona Guerra Mundial. Llegendes a part. El que serà una realitat el que el tram final del sender. Arribant a la Degollada de Cofete, és impossible rodar amb la bici, amb el que us tocarà empènyer-la. Però val la pena. Després us esperarà una bonica baixada pel Gran Valle paral·lela al barranc del mateix nom.\nEl final de la baixada és la Solana on ens tornem a ajuntar amb el camí de tornada per la costa fins a Morro Jable, on vam parar per menjar alguna cosa, i continuem fins al nostre punt de sortida.\nImpressionant ruta per la zona del Parc Natural de Jandía, on descobreixes les seves platges, històries, passos pels seus degollades i reps, per osmosi, els seus forts vents.\nSi voleu fer mountainbike per Fuerteventura. Està és sens dubte, la RUTA!\n¡Fuerteventura Natural! ¡Gaudiu-la!\nDistància total: 42.87 km\nAltitud màxima: 391 m\nAscensió total: 1497 m\nPreviousPrevious post: Fuerteventura Nord. Corralejo – El Cotillo\nNextNext post:Castell de Villafranca, l’abans i el després


NOVES PROPOSTES DE MÚSICA!\nARRANCA LA 6A EDICIÓ DE DE VIVA VEU\nÈXIT DE PARTICIPACIÓ EN ELS TALLERS «ENOLITERATURA» I «CERVESA I LITERAUTRA»\nDes de FEETS, empresa de serveis de gestió cultural, comunicació i projectes educatius, oferim serveis d’ideació, disseny, coordinació, gestió, producció i realització de projectes integrals, en els diferents àmbits de treball. Propostes fetes a mida, en funció de les necessitats concretes de les persones, empreses, entitats o institucions que sol·liciten els nostres serveis. Treballem des de València i desenvolupem els serveis en qualsevol territori, en funció dels projectes i els clients.\nEn FEETS disposem —a més dels serveis personalitzats— d’un catàleg de productes concrets que estan dissenyats i que es poden contractar directament per a la seua realització, i que es poden adaptar a les diferents programacions culturals, educatives i socials de municipis i entitats. Funcionem com una distribuïdora de projectes culturals, educatius, de desenvolupament personal i comunitari des d’on gestionem la seua contractació, per a facilitar el treball de programació dels professionals del sector.\nEn aquest catàleg es combinen propostes pròpies i també propostes en distribució d’altres professionals, seleccionades per la nostra empresa. Per a incloure nous productes en distribució, els professionals que disposen de propostes poden posar-se en contacte amb nosaltres en aquest enllaç.\nA continuació podeu descobrir les propostes que tenim en distribució en aquest moment.\nDes de FEETS, també impulsem directament projectes propis i propostes realitzades en col·laboració amb diferents entitats, empreses i professionals.\nCatàleg de Serveis, Recursos i Activitats d'Animació a la Lectura i Foment Lector\nServeis, recursos i activitats d’animació a la lectura i foment lector\nAccions al voltant del fet de «llegir en veu alta»\nRecopilació, conservació i difusió de material fotogràfic antic


L’Escola Joan Montllor celebra la setmana cultural, que es clourà el divendres 5 amb una jornada de portes obertes\nLes activitats coincidiran també amb la celebració del Carnestoltes\nL’Escola Joan Montllor de Sabadell celebrarà, entre l’1 i el 5 de febrer, la setmana cultural del centre, que enguany es presenta sota el lema Tots Fem Catalunya. Les activitats es clouran el divendres 5 amb una jornada de portes obertes a la tarda, que inclourà diferents propostes i per mitjà de la qual famílies, veïnat i ciutadania en general podran conèixer en primera persona els espais i les característiques de l’escola. Així mateix, coincidint amb la celebració al febrer del Carnestoltes s’ha programat diverses accions relacionades amb aquesta celebració.\nEls propers dies la comunitat educativa de l’escola realitzarà activitats relacionades amb Catalunya, el seu territori, la gastronomia, la cultura, els costums i les tradicions. Així mateix, els alumnes portaran a terme diferents tallers relacionats amb el carnaval, com la confecció de disfresses i altres tasques de plàstica, entre altres.\nPer a la setmana es prepararan racons de decoració i exposició de treballs realitzats pels infants als vestíbuls i passadissos de l’escola; també s’hi podrà veure una silueta de la serralada de Montserrat, un arc modernista, un espai de Festa Major amb sardanes, castellers, gegants i capgrossos, diables, etc.\nEl dijous 4 de febrer, tots els alumnes menjaran truita i prendran part en una gimcana de jocs d’orientació per diferents espais del centre educatiu.\nAixí mateix, durant la setmana, els alumnes de segon i cinquè estrenaran l’obra de teatre La princesa segona i la interpretaran davant la resta de companys i companyes. La intenció és convidar altres centres a veure-la després de la setmana cultural.\nPer a la jornada de portes obertes del divendres tarda, s’han previst actuacions a la pista, una passarel·la de disfresses i altres propostes que es clouran amb un berenar preparat per les mares i pares del centre. Durant la jornada, les famílies i el veïnat podran visitar els diferents espais de l’escola.\nTags: setmana cultural


Comerç just: Iniciativa per a afavorir la igualtat entre pobles [Pàg. 1 de 3] | Revista | EROSKI CONSUMER\nComerç just: Iniciativa per a afavorir la igualtat entre pobles\nComprant productes de comerç just es contribueix a eliminar les diferències entre països rics i pobres\nAmb les festes de Nadal molt prop, s'obren els interrogants habituals sobre els regals que fem als amics i familiars. Una possibilitat, no sempre coneguda, és la de regalar productes de comerç just, és a dir, productes elaborats per grups desfavorits de països en vies de desenvolupament i que arriben a les botigues d'Europa i Amèrica sense intermediaris i assegurant un preu just per als productors que els permeti viure de forma digna. Aquests productes abracen diferents sectors: des d'alimentació (cafè, te, sucre, xocolata, melmelades, fruits secs, etc.,..) fins a una àmplia gamma d'objectes de regal, fabricats de forma artesanal (bijuteria, complements de vestir, papereria, joguines, decoració de la casa, ...). D'aquesta manera, el consumidor pot comprar productes i objectes útils, amb una qualitat garantida, i al mateix temps contribuir a eliminar les diferències entre els països del nord i els del sud.\nLa primera botiga de comerç just es va obrir el 1969 a Holanda i d'aquí es va estendre pels Països Baixos, Alemanya, Suïssa, Àustria, França, Suècia, Gran Bretanya i Bèlgica. El 1990, després de 10 anys de cooperació informal, va nàixer l'European Fair Trade Association (EFTA o Associació Europea de Comerç Just). A Espanya aquest fenomen és més nou i només a partir del 1998 es pot dir que hi ha establiments on es poden adquirir aquests productes, encara que l'evolució ha sigut positiva.\nLes últimes dades disponibles corresponen al 2002, i tenen un volum de vendes de 5.911.000 euros. Espanya ocupa actualment el vuité lloc en xifres d'importació de productes de comerç just. Per davant del nostre país es troben França, Irlanda o Suècia, entre d'altres. Els productes que tenen més demanda són els d'alimentació, que acaparen el 56% de les vendes, entre els quals el cafè és el producte estrella. En països com Bèlgica, el 30% de tot el cafè que es consumeix és importat per institucions dedicades al comerç just. Tornant al nostre país, els articles d'artesania acaparen el 40% de les vendes, mentre que llibres i la resta de productes ocupen un marginal 4%.\nQuan en comerç just es parla d'alimentació, el producte estrella és el cafè, seguit del cacau. Ambdós productes constitueixen en molts països l'única font d'ingressos per als seus ciutadans i la sobreexplotació dels territoris comporta fins i tot la desertització i la destrucció de la selva. Amb les accions de comerç just s'aconsegueix que els consumidors dels països del nord ajudin al progrés de països en vies de desenvolupament, però seguint una sèrie de condicions que garanteixen que els recursos arribin a les persones que realment ho necessiten sense una sobreexplotació dels terrenys de cultiu.\nEn el cas dels productes d'artesania i de tèxtils, que ocupen el segon nivell en la demanda dels consumidors del nord, s'assegura que, d'una banda, segueixen les tendències dels consumidors, gràcies a la interrelació entre els productors i les centrals de comercialització (les ONG i les entitats de comerç just).\nLes vendes es van fer per mitjà de les prop de 80 botigues repartides en tot Espanya, amb una superfície total de 1.645 metres quadrats que estan ateses per 382 voluntaris i 38 persones contractades. A més, aquests productes es poden adquirir per mitjà de diferents pàgines web dels importadors i, fins i tot, en establiments tradicionals que habiliten una part del seu espai per a aquests productes. Algunes grans cadenes de distribució també s'han implicat recentment en aquest comerç i ofereixen aquests productes en les seves prestatgeries.\nEl perfil del consumidor habitual de productes de comerç just és una dona d'entre 28 i 60 anys d'edat, d'un nivell econòmic mitjà i amb certa sensibilitat cap als temes socials. Amb aquest perfil, els productes que busquen sempre tenen el seu equiparable en el comerç "normal", però en canvi prefereixen triar productes de comerç just precisament per la seva implicació social.\nAmb l'objecte d'ampliar el seu mercat i d'atreure un nombre més gran de clients, des de les diferents ONG implicades en el comerç just s'està analitzant la ubicació de les botigues com una forma de fer més fàcil l'accés a aquests productes. Per als responsables de botigues de Comerç Just d'Intermón Oxfam l'objectiu és ubicar les botigues i els punts de venda prop dels centres neuràlgics de comerç de les ciutats perquè l'acció de compra sigui senzilla i no constitueixi un sobreesforç.\nAnar a la següent pàgina: Els efectes a les zones productores >>\n[Pàg. 1] Iniciativa per a afavorir la igualtat entre pobles\n[Pàg. 2] Els efectes a les zones productores\n[Pàg. 3] Organitzacions


Concentració a Reus contra l’homofòbia i la transfòbia\nEl proper dissabte, 17 de maig, a les 20h, amb motiu del Dia Internacional Contra l’Homofòbia i la Transfòbia, es celebrarà una concentració a la plaça Mercadal de Reus. A la concentració, organitzada per les associacions de lesbianes, gais, transsexuals i bisexuals H2O i Brot Bord, la coneguda escriptora i cuinera Mariona Quadrada serà l’encarregada de llegir el manifest contra l’homofòbia. Vine amb una samarreta o jersei d’un dels colors de l’arc de Sant Martí.\nVint-i-quatre anys després que l’Organització Mundial de la Salut (OMS) substituís l’homosexualitat per la transsexualitat en el seu llistat de malalties, el moviment d’alliberament lèsbic, gai, bisexual, trans i intersexual surt cada 17 de maig a reivindicar la lluita diària contra l’homofòbia i la transfòbia arreu. Pel que fa al Camp de Tarragona, el Brot Bord ha organitzat una taula rodona per a aquest dilluns a la Sala de Graus al Campus Catalunya i convoca conjuntament amb H2O a una concentració a la plaça Mercadal de Reus aquest mateix dissabte.\nFent al·lusió directa a l’arquebisbe Jaume Pujol i a les seves declaracions homòfobes sobre les pràctiques homosexuals, el Brot Bord i H2O han convocat per a aquest dissabte la concentració a Reus, on llegirà el manifest la coneguda escriptora i cuinera Mariona Quadrada, que fa al·lusió a l’augment de casos d’homofòbia a casa nostra així com arreu del món, i posa com a exemples l’Ajuntament de Reus i l’arquebisbe de Tarragona.\nPer tal de poder debatre i compartir opinions i experiències, el Brot Bord també ha organitzat per al proper dilluns 19 de maig a les set de vespre a la Sala de Graus de la URV una taula rodona sobre drets LGBTI i ciutadania. Hi intervindran Eugeni Rodríguez, de l’Observatori contra l’homofòbia, Marc Serena, periodista i escriptor d’”Això no és africà!” i Jordi Jaria, professor de dret constitucional de la URV.\nEl Brot Bord i H2O són els dos col·lectius que dinamitzen l’activisme LGBTI al Camp de Tarragona. L’any passat va ser el primer que es va organitzar una manifestació pels carrers de Tarragona en el dia internacional per l’alliberament sexual, i enguany es vol repetir. Animen a tothom que vulgui participar de la seva organització a assistir a la propera reunió que serà el proper dimarts a les vuit del vespre al Casal Popular Sageta de Foc.\nMANIFEST PEL DIA INTERNACIONAL CONTRA LA LGTBFÒBIA 2014\nComençaríem aquest manifest amb el típic “Un any més…”, però aquest 2013 i principis del 14 no ha estat simplement un any més.\nMentre a l’Estat francès conquerien noves llibertats, la ultradreta sortia al carrer per revertir-les. I a Rússia Putin seguia la seva croada anti-gais emparant-se en el moviment homòfob organitzat i aprovant lleis que ens criminalitzen. Alhora, a casa nostra li sortien imitadors, com el grup Pilla-Pilla, que volia perseguir homes gais d’edat avançada.\nSi anem més lluny, a Uganda, aprovaven la pena de mort, igual que a Brunei. I a l’Iran i a molts països, mostrar afecte o dur a terme pràctiques sexuals no normatives pot arribar a comportar un calvari i la presó.\nDavant d’aquesta ofensiva neoconservadora, que a l’Estat espanyol es mostra carregant-se els avenços assolits en reproducció assistida per a lesbianes i dones solteres, en la prevenció d’Infeccions de Transmissió Sexual i en el dret a l’avortament lliure i gratuït, als Països Catalans estem de relativa enhorabona. La propera aprovació de la nova Llei contra la LGBTfòbia al Parlament de Catalunya, pionera tot el món, ens demostra que la lluita constant té el seu resultat. Com és evident, queda moltíssima feina per fer, en tots els àmbits: a l’ensenyament, a la feina, al carrer i a les institucions. I precisament aquesta Llei pretén evitar tot tipus de discriminacions i establir mecanismes que ens permetin avançar cap a una societat més justa i diversa, almenys pel que fa a les relacions afectivosexuals.\nAquí, al Camp, tenim molta feina donat l’entorn que ens envolta. Per això treballem colze a colze amb el poble per aturar desnonaments, per teixir alternatives amb els Casals i Ateneus, i per plantejar la ruptura amb el sistema capitalista i amb els Estat espanyol i fancès. Perquè malgrat que les institucions no acceptin els avenços que des del moviment LGBTI volem impulsar, com han demostrat l’equip de govern de l’Ajuntament de Reus i l’arquebisbat de Tarragona, nosaltres seguirem treballant.\nENTRE TOTES, TOT! AJUNTEM-NOS CONTRA L’HOMOFÒBIA I LA TRANSFÒBIA!\nTags: brot bord, h20, reus


Abans de res una mica de la meva història, em dic Rafel Jesús i des de 1997 em dedico a crear imatges.\nImatges de realitats, on amb l'ànima i el cor es puguin trobar instants per recordar. La millor manera de crear aquests records, és a través de la fotografia. La qual he estudiat l'institut d'estudis fotogràfics Catalans i vaig ampliar els coneixements digitals en el centre de Creació i Pedagogia de la Imatge. Realitzant molt reportatge social, esdeveniments etc ... en l'any 2014 em vaig certificar com Google Street View Catalunya (fotògraf Google, professionals de confiança) i des de llavors vaig donar un tomb en un altre tipus de fotografia amb recorreguts virtuals, fotografia per a Google Maps, Google Earth focalitzant-me en visites guiades a Lleida i província tant per a turisme, museus, centres d'interpretació, també realitzo fotografia d'interiors i arquitectura, tant per particulars, entitats privades, immobiliàries, seguiment d'obres i fotografia de negocis. Si necessites un fotògraf a Lleida, Truca o contacta per Whatsapp.\nFa uns dies en van fer una entrevista a ProntoPro, (teniu que fer scroll per anar a la part baixa de l'entrevista) clica aquí.\nUs espero conèixer ben aviat.


Recomanacions infantils – Biblioteca Montserrat Roig\nEl Gran Gris de Jörg Müller i Jörg Steiner ( I** Ste)\nAquest àlbum il·lustrat explica la història de dos conills a una fàbrica de conills. Hi ha denúncia de la situació que viuen els animals a la fàbrica i un gran sentit crític. També trobem una lloa a la llibertat i a l’amistat. Les il·lustracions presenten un gran realisme, de fet, semblen fotografies. L’obra va ser guardonada amb el premi Hans Christian Andersen d’il·lustració.\nLa florista d’Antonio Ferrara, Cesc (I**Ces)\nCesc (1927-2006) també ha publicat L’escombracarrers i El peó de camins. Traça la semblança dels tres tipus que anuncien els títols. Publicats per primera vegada el 1962, l’autor hi retrata amb mirada afectuosa i cert humor individus del seu entorn, però sense ocultar aspectes no sempre agradables dels oficis. Aquests tres àlbums permeten que els més petits coneguin els traços expressius d’un dels humoristes gràfics catalans més destacats del segle XX.\nAgujero d’Oyvind Torseter (I**Tor)\nÉs un llibre irònic, divertit i un tant surrealista. El personatge de la història descobreix que té un forat al seu pis, truca a algú per dir-li i li comenten que el porti allà on estan ells. És un homenatge al minimalisme. A una coberta gruixuda de color gris apareix un forat, encunyat al paper de cada pàgina. El forat s’incorpora a la narrativa visual i es converteix en l’element central. Les il·lustracions són lineals i estan creades al voltant del forat. La història diverteix i provoca. L’autor pertany a un grup d’il·lustradors noruecs molt imaginatius.\nLa casa de Roberto Innocenti (I**Inn)\nRoberto Innocenti, de formació autodidacta, és un autor reconegut i molt premiat. El 2008 va rebre el Premi Hans Christian Andersen, el Nobel de la literatura infantil. Considerat com un dels més grans il·lustradors de llibres infantils d’arreu del món, entre les seves obres més reconegudes també trobem Pinotxo, Rosa Blanca, la història d’Erika i La Caputxeta Vermella.\nA La casa recrea tot el segle vint amb la imatge fixa d’una masia i els canvis que es produeixen al llarg dels cent anys. Tota una lliçó d’història per mostrar als joves els fets més significatius d’un segle, de la mà dels personatges i objectes que habiten aquella casa. Un llibre amb poc text i unes imatges que parlen soles.\nLa tassa de Rebecca Young i Matt Ottley (I**You)\nExplica el viatge del Dídac cap a un lloc nou perquè ha hagut d’abandonar casa seva. Només porta un llibre, una ampolla, una manta i una tassa amb terra d’on solia jugar. Qui llegeix descobrirà el que hi troba. És una història sobre els refugiats (tot i que això no és evident). Explica amb sensibilitat la pèrdua d’aquest nen, el valor davant les adversitats naturals i la seva esperança per trobar un futur millor.\nLes il·lustracions a l’oli de Matt Ottley són d’una sensibilitat especial.\nOjalá pudiera formular un deseo de Jimmy Liao (I**Lia)\nUn infant troba una llàntia que sembla que és una llàntia meravellosa. Nens d’arreu expliquen els seus desitjos. El text és poètic i les il·lustracions magnífiques, d’una gran bellesa i sensibilitat.\n“Si los deseos fueran estrellas, el universo siempre brillaría.\nSi no, tanta luz nos cegaría.”\nAmor de Gian Berto Vanni (I**Van)\nDe Gian Berto Vanni, autor italià, pintor i il·lustrador amb projecció mundial, és professor d’art a la universitat Cooper Union (Manhattan). El llibre va ser publicat originàriament a França el 1964. La història és prou tràgica: una nena queda sola als 9 anys i la porten a un orfenat. No és una nena bonica, els altres infants la troben estranya i no la tracten gaire bé. Passa molt de temps sola. Però la nena té ulls grans per observar.\nLes pàgines tenen retalls, solapes o forats que es transformen en finestres que ens porten a continuar la lectura a la següent pàgina. El dibuix és senzill. És una història que commou passats més de 50 anys, amb una presentació del tot original i amb un final que sorprèn per la tendresa.\nDoctor Ink y el cielo estrellado d’Akihiro Nishiro (I**Nis)\nQuatre contes amb un punt de tendresa que commouen i que tenen com a protagonistes a éssers solitaris que dia a dia miren el cel i descobreixen petites coses que els fan feliços.\nUn vell que viu sol a un observatori astronòmic, un constructor d’escales, un monstre que té por dels habitants d’un poble, un escriptor que escriu els somnis dels habitants del planeta…\nEra fosc i sospitosament tranquil d’Einar Turkowski (I**Tur)\nEl misteri dels peixos: una nit, de cop, un vaixell amarra en una platja de dunes i el seu únic tripulant s’instal·la en una casa abandonada que hi ha allà, a la vora del mar. El pescador desperta el recel dels habitants del poble a causa dels objectes que apareixen al voltant de la casa (peixos penjats en cordills o mig enfonsats a la sorra, contenidors buits al jardí). Encegats per una curiositat més aviat malsana i provocant tota mena d’especulacions, l’espiaran i tafanejaran el seu dia a dia per comprendre què hi fa, aquell home, al seu estimat poble. Ens trobem davant un món surrealista de personatges estrambòtics i d’objectes mai vistos.\nAmstrong de Torben Kulmann (I**Nis)\nRecreació del primer viatge a la lluna d’un ratolí, fins i tot abans que ho fes Neil Armstrong el 1969. Ideal per explicar astronomia en base a un llibre d’imaginació. Les il·lustracions són espectaculars!\nAmb pròleg de Valerie Neal, Catedràtica d’Història Espacial, l’obra parla dels reptes i de les solucions, de la inventiva i la dedicació, del fracàs i també de l’èxit. I, tal i com s’explica amb el text i les imatges, sembla ser que és tal i com va succeir realment. Al final del llibre trobem una breu història dels viatges espacials.\nNo llegiré aquest llibre de Jaume Copons (I***Cop)\nÉs una novel·la gràfica dins una novel·la gràfica, que tracta el món dels llibres i la lectura d’una manera intel·ligent, gamberra i divertida.\nCrazy Haacks. The crazy haaacks y la cámara imposible (I***Cra)\nPrimer volum d’una sèrie de llibres dels germans youtubers The crazy haacks. El Mateo, l’Hugo i la Daniela Haack estan acostumats a una vida Crazy, però des que han conegut un inventor del futur tot s’ha complicat per moments. A les seves bogeries habituals, ara se’ls sumen els poders d’una càmera capaç del millor (i del pitjor!). Un llibre d’aventures i humor.\nMolly Moon i l’increïble llibre d’hipnotisme de Georgia Byng (I***Byn)\nMolly Moon és una nena òrfena, com tots els nens que viuen en l’horrible orfenat Hardwick House. Però Molly és diferent: és lletja i esprimatxada, i només té un amic, Rocky. La resta dels nens l’odien i es fiquen amb ella. Fins i tot la senyoreta Adderstone, la directora de l’orfenat, i la cuinera, Edna, sempre l’estan castigant. L’únic lloc on Molly és mínimament feliç és a la biblioteca, on passa moltes hores llegint.\nProhibido leer a Lewis Carroll de Diego Arboleda (I***Arb)\nAquest llibre narra la història d’Eugéne Chignon, una jove institutriu francesa que el 1932 viatja fins a Nova York per a cuidar d’una nena, Alice, la desfermada passió de la qual pel món creat per Lewis Carroll ha provocat que els seus pares li prohibeixin llegir els seus llibres. La primera missió d’Eugéne serà evitar que Alice s’assabenti que Alice Liddell, l’autèntica Alicia que va inspirar a Lewis Carroll, ara amb vuitanta anys, visitarà la ciutat per a rebre un homenatge. Eugéne Chignon comprovarà que les estranyes casualitats, els personatges extravagants i les situacions absurdes no són sol patrimoni del País de les Meravelles, sinó que es troben sovint en el nostre món i especialment en aquesta casa.\nQuina tocada de nassos! de Ruth Tormo (I***Tor)\nPrimera novel·la de l’escriptora santfeliuenca Ruth Tormo, que va se guardonada amb el Premi de Narrativa Infantil i Juvenil Guillem Cifre de Colonya 2018. Es tracta d’un un relat de caire realista on els protagonistes, Mila i Liam, es troben en ple camí cap a l’adolescència, i busquen trobar sentit a tot el que viuen. Una novel·la divertida, amb fantasia, aventures i romanticisme, on els lectors joves es poden reconèixer.\nLa pel·lícula de la vida de Maite Carranza (I***Tor)\nL’escriptora santfeliuenca Maite Carranza ens presenta una família de classe mitjana, formada per tres membres –una mare actriu, una filla i un fill– que veu com, dia a dia, els deutes la consumeixen. La situació decau fins al desnonament. El llibre es narra des de la veu de la filla, que és qui se sobreposa a la situació, davant l’esfondrament de la mare i la debilitat del fill petit, amb valentia, acceptació i enginy. La seva veu ens ve a dir que això ens pot passar a tots. És una situació dramàtica viscuda des de l’astorament, però també des de la lluita i la denúncia. I no tan sols hi ha una veu, sinó que l’autora dóna veu a altres personatges, i a vegades, també es mulla i veladament denuncia la situació.\nÀrea infantil, Biblioteca, Infantil, Recomanacions, Recomanem


Presenten el nou quadre de la Fundació Gala Salvador Dalí, "Carretó fantasma"\n"Carretó fantasma", un petit oli pintat l'any 1933, s'exposarà a la sala del tresor del Teatre Museu Dalí. La fundació considera que és una de les adquisicions més importants dels últims anys.\nRedacció 13/01/2014 - 11.55 Actualitzat 13/01/2014 - 12.39\nL'oli de Dalí, "Carretó fantasma", de 1933.\n"Carretó fantasma" és el nou quadre de l'època surrealista que s'exposarà a la sala del tresor del Teatre Museu Dalí de Figueres. La Fundació Gala Salvador Dalí l'ha presentat en societat aquest dilluns al matí abans que quedi exposat al públic.\nEs tracta d'un oli de petites dimensions pintat sobre caoba per l'artista empordanès l'any 1933. Tot i la seva mida, de poc més d'un pam quadrat, la fundació considera que és una de les adquisicions més importants dels últims anys.\nEl director del Teatre-Museu Dalí, Antoni Pitxot, que l'ha presentat juntament amb la directora del Centre d'Estudis Dalinians de la Fundació Gala-Salvador Dalí, Montse Auger, l'ha qualificat de "prodigi": "Està pintat amb subtilesa i amb acumulacions de capes superposades. Començava amb blancs de plom i acabava amb blancs transparents, de zenc i altres tons més colorants. En fi, és un prodigi de ben pintat".\nEl quadre descriu el camí que deixa un carretó que es dirigeix cap a una població en un paisatge plenament empordanès.\nL'obra s'exposarà al Teatre Museu de Figueres a partir d'aquest dimarts 14 de gener.


Blau Almeda - Ajudes i finançament - Blau Almeda\nA Fiatc Residències t’ajudem\na finançar la plaça residencial amb\nun servei exclusiu i innovador\nPensium permet obtenir finançament per pagar la residència d’ancians o les cures assistencials a domicili cedint temporalment la propietat de la persona major per al seu lloguer.\nPensium facilita recursos financers periòdics a les persones majors amb Grau de Dependència II i III, per destinar-los a les seves despeses assistencials (per pagar les cures a domicili o pagar una plaça en una residència d’ancians) gràcies a disposar d’un habitatge en propietat que cedeixen temporalment per a la seva explotació en lloguer. Ni el propietari ni la família han de preocupar-se per aquesta tasca que és organitzada i executada per Pensium.\nEl Programa Pensium facilita disposicions periòdiques durant 10 anys o fins a la defunció del propietari. A continuació, l’habitatge continua en el seu règim d’explotació per part de Pensiumfins a la cancel·lació del deute.\nL’operació és revocable a qualsevol moment i es pot cancel·lar durant tota la seva vigència,sense ser requisit el compliment de cap termini.\nResum d’avantatges de l’operació pensium\nMantenint sempre la propietat de l’habitatge.\nNi la persona major ni els familiars s’han de preocupar pel lloguer que es gestiona professionalment.\nL’habitatge es manté ocupada, en lloguer. Així s’eviten riscos d’ocupació, de robatori, de deterioració de les instal·lacions, etc.\nAmb total flexibilitat. A qualsevol moment es pot suspendre o cancel·lar.


Pablo Casado promet sancions a escoles catalanes per «adoctrinament»\nEl líder del PP proposa que el castellà sigui llengua vehicular i que el català deixi de ser una «barrera» per a qui vulgui traslladar-se a Catalunya\ndissabte, 6 d’abril 2019 - 18:14h\nCasado | CatalunyaDiari.cat\nEl candidat del PP, Pablo Casado, ha promès que si és president del govern espanyol, el català deixarà de ser una «barrera» i els «millors», referint-se a professionals de tots els sectors, opositaran per anar on vulguin sense que la llengua sigui un «requisit excloent». En un míting des de Salamanca, el líder dels populars ha carregat contra el que considera una administració catalana «endogàmica».\nEn matèria d'educació, Casado ha promès una llei perquè el castellà sigui llengua vehicular a tot Espanya i atorgar competències a inspecció per sancionar les escoles que «adoctrinen». «S'ha acabat jugar amb els nostres fills amb projectes ideològics sectaris», ha defensat.\n«Que s'aprengui el mateix a Salamanca i a Tarragona»\nCasado ha explicat també que la seva llei d'educació establirà llibertat d'elecció dels centres eliminant les zones i fixarà que «s'aprengui la mateixa història i geografia a Salamanca i a Tarragona». «Què és això de només estudiar història manipulada perquè inspecció no està actuant?», ha preguntat.\nEl líder dels populars vol que a Espanya hi hagi un MIR educatiu per «seleccionar els millors professors» i ha afegit que, d'aquesta manera, les comunitats autònomes no podran posar els requisits que vulguin.\nDilluns presenta el seu programa a Barcelona\nPablo Casado presentarà el seu programa electoral a Barcelona el pròxim dilluns 8 d’abril i, posteriorment, celebrarà dos actes a Catalunya durant la campanya de les eleccions del 28-A, que comença i acaba a Madrid entre el dijous 11 i el divendres 26 d’abril. Té agendat un acte a Tarragona el 17 d’abril al matí, al qual no acudirà la caravana de periodistes de Madrid, i un altre a Barcelona el dijous 25 al matí, un dia abans de la clausura.


PREUS I PRODUCTES:\nEls preus de tots els productes inclouen IVA (21%) i estan subjectes a canvis sense previ avís. El mateix succeeix amb les ofertes i promocions especials. No hi ha compra mínima a la botiga.\nEn realitzar el pagament, l'usuari podrà triar entre targeta de crèdit o transferència electrònica en cas que posseeixi un compte amb Paypal.\nFACTURES I COMANDES:\nEl format de factura electrònica que crea el sistema i que rebrà en el seu email només té efecte de seguiment. La factura per assumptes fiscals serà enviada al seu domicili en cas que així ho sol · liciti.\nDe conformitat amb el que preveu l'art. 44 de la Llei 7/1996, de 15 de gener d'Ordenació del Comerç Minorista, el client tindrà dret a la revocació de la comanda sol·licitat, prèvia comunicació escrita a info@lednet.es\n- El producte que ha demanat no el satisfà: en aquest cas, si el client decideix exercir el dret de desistiment, seran per compte del client les despeses que generi la devolució i els possibles desperfectes soferts pel producte o mercaderia. D'aquesta manera, i prèvia verificació del perfecte estat de la mercaderia i el seu embalatge original, es procedirà a l'abonament corresponent, i es reemborsarà el 100% de l'import del producte, no abonant les despeses d'enviament i reexpedició (devolució) de la comanda així com les despeses de depreciació que marqui el fabricant. Si no, LEDNET, recomana el lliurament d'un altre article de gamma igual o superior a l'adquirida (sempre sota consentiment del client), cas en el qual el client pagarà la diferència i on, de la mateixa manera, haurà d'encarregar de les despeses d'enviament generats en els dos sentits. No aplicar els canvis sobre productes subjectes a fluctuacions d'un mercat no controlat per LEDNET. Tampoc procedirà el desistiment sobre mercaderies o comandes que considerem, per les seves característiques especials, comanda a mida del sol·licitat pel client.\n- Producte defectuós d'origen: En aquest cas LEDNET gestionarà el canvi o la reparació de l'aparell de forma immediata. El canvi s'efectuarà sempre pel mateix article o referència. Només li serà facturat el primer enviament, fent-se càrrec LEDNET de les despeses de transport corresponents a la devolució i nou enviament.\n- Canvi per un altre article similar: Si desitges efectuar un canvi per un altre article similar o no, bé d'una altra marca o gamma superior, podràs fer-ho sempre que el producte i embalatge tornat estiguin en òptim estat a la devolució al nostre magatzem. Les despeses de transport per devolució i nou enviament hauran de ser assumits pel client.\n- Producte que per error no respon al de la comanda: en aquest cas LEDNET correrà amb les despeses de recollida del producte equivocat i entrega del corresponent al de la comanda realitzada.\nÉs imprescindible per a qualsevol gestió relacionada amb canvis o devolucions comunicar prèviament per escrit amb LEDNET a través del correu electrònic info@lednet.es Nosaltres t'indicarem com actuar per a la devolució de l'article i confirmarem si escau la mateixa.\nL'article a retornar haurà d'estar correctament embalat per a la seva devolució, no admetrem devolucions de productes manipulats pel client, aquells retornats sense l'embalatge original de fàbrica, o aquelles mercaderies que es retornin incompletes tant en els seus elements principals com accessoris.\nEl fet de rebre el material a les nostres instal · lacions no implica l'acceptació de la devolució i / o abonament del / dels productes fins al correcta revisió i confirmació. No es retornarà l'import o realitzarà cap reenviament de mercaderies mentre no s'hagi verificat en la recepció l'estat de l'embalatge i accessoris de l'article objecte de la devolució a les nostres instal · lacions.\nNo és procedent el dret de desistiment fora del termini indicat de 15 dies.\nLEDNET S.C.P. certifica que els seus equips d'il luminació LED subministrats estan lliures de qualsevol defecte de fabricació, funcionament o danys ocasionats per una mala manipulació.\nDurada i abast:\n• Tots els nostres equips d'il luminació LED tenen d'1 a 3 anys de garantia segons família de productes, a comptar de la data de la factura de compra.\n• Per a l'eficàcia de la present garantia, serà requisit indispensable la presentació de la corresponent factura de compra juntament amb el present certificat de garantia, a lliurar al servei tècnic de LEDNET SCP o bé al personal expressament autoritzat per l'esmentada empresa, abans de la intervenció.\n• Durant el període de garantia dels equips que no funcionin correctament en instal·lacions i aplicacions normals (segons especificacions de producte) es reemplaçaran o bé es repararan de forma gratuïta.\n• LEDNET S.C.P.. amb aquesta garantia no es responsabilitza dels danys ocasionats als seus productes per causes derivades d'un mal subministrament elèctric, problemes de tensió elèctrics, sobrecàrregues de línia, accidents, corrosió, oxidació, exposició a productes químics, vapors, humitat, sobre temperatura o qualsevol altre factor extern.\n• Qualsevol defecte detectat en els nostres productes ha de ser informat immediatament a LEDNET SCP per poder solucionar de forma immediata el problema.\n• Els equips que requereixin l'execució d'aquesta garantia s'han d'enviar a LEDNET SCP en l'embalatge original o, si no un de similars característiques i amb una correcta protecció de l'equip, si aquest patís algun desperfecte durant l'enviament, quedaria immediatament exempt d'aquesta garantia.\n• LEDNET S.C.P. no es fa càrrec dels treballs d'instal·lació / desinstal ni dels costos de transport dels equips enviats com a defectuosos, aquests aniran a càrrec del client.\n• Qualsevol producte remès sota garantia i que no resulti defectuós comportarà el pagament per part del client de les possibles despeses de manipulació o reparació que aquest pugui ocasionar.\nExclusions de la garantia i condicions.\n• No es donarà cobertura a cap altra garantia que les expressament esmentades en els punts anteriors.\n• Manipulació indeguda, ús inadequat, negligència, inestabilitat de corrent, pujades de tensió, instal·lacions defectuoses, i altres causes externes que no siguin imputables a la fabricació i qualitat del producte.\n• Danys ocasionats per cops o ruptures durant la seva manipulació, transport, instal·lació o manteniment.\n• Manipulació o reparació dels equips per personal no qualificat o no autoritzat expressament per LEDNET SCP\n• Manca de manteniment o manteniment inadequat (segons especificacions de producte).\n• La present garantia no es responsabilitza dels possibles danys derivats a altres productes o equips als quals puguin estar connectats nostres equips d'il luminació LED.\n• La màxima responsabilitat quedarà limitada als equips subministrats i l'import dels mateixos segons factura de compra.\n• Queden exemptes les responsabilitats derivades del temps de reparació o reposició dels equips defectuosos, així com les possibles pèrdues o disminució de beneficis ocasionades per la fallada dels equips.\n• Qualsevol modificació o ampliació d'aquesta garantia haurà de realitzar per escrit i amb la signatura i segell de LEDNET S.C.P.\nInformació sobre el producte ofert:\nLa informació del producte ofert inclou les característiques tècniques, vista general, marca del fabricant, fotografia orientativa (si escau).\nEl producte adquirit podrà sofrir, per disponibilitat del fabricant, modificacions no substancials en els components, característiques o prestacions del lot que l'integren, sempre que no suposin un empitjorament de les qualitats i prestacions publicitades.\nAcceptació de l'oferta:\nEn el moment de formalització de la comanda, un cop utilitzada l'opció d'acceptació de la comanda, s'entén prestat el consentiment del client per a la validesa i eficàcia del contracte de compravenda que obliga les parts. LEDNET emmagatzemarà electrònicament la comanda, excepte error de tipografia raonable, en aquest cas la comanda no podrà ser processat.\nLEDNET informarà al client després de l'acceptació de la comanda mitjançant l'enviament de la confirmació de la comanda al correu electrònic indicat pel client.\nEl compromís adquirit per LEDNET i lliurament de la mercaderia oferta queda supeditat a l'estoc del producte anunciat ja la disponibilitat del mateix fins a fi d'existències, pel que LEDNET, en el seu compromís de qualitat i servei al client, intenta en tot moment que els productes publicitats estiguin disponibles. No obstant això, de concórrer circumstàncies excepcionals de multipedido interactiu o aquelles altres que provoquin la fi d'existències del producte, la comanda i el contracte subscrit entre les parts quedaran sense efecte en virtut de la present clàusula resolutòria, restituint íntegrament al client en cas de prepagament les quantitats pagades pel mateix.\nCondicions i terminis de lliurament\nLEDNET no garanteix als seus clients la disponibilitat ni el termini de lliurament dels productes que s'ofereixen al seu lloc web excepte la dels productes en els quals expressament se citi una determinada garantia. El catàleg que es mostra és orientatiu ja que els fabricants o distribuïdors no comuniquen anticipadament les existències ni garanteixen terminis de lliurament. Aquesta situació impedeix a LEDNET la possibilitat d'informar amb exactitud als seus clients sobre la disponibilitat dels productes així com a garantir un termini de lliurament determinat que, en tot cas, dependrà del temps que tarda el fabricant o el distribuïdor en subministrar el producte.\nNo obstant això, LEDNET estableix un termini aproximat de 72 hores (3 dies laborables, dissabtes, diumenges i festius no hi haurà servei de lliurament i s'expliquen com dies no hàbils) per el lliurament efectiu del producte a comptar des del moment en què el client realitzar el pagament de la comanda.\nEl termini de lliurament de la mercaderia podria variar en funció de la localitat on aquesta hagi de posar-se a disposició del client i de la disponibilitat dels productes, com ja s'ha comentat anteriorment.\nCal destacar que s'enviaran totes les referències d'una vegada. Així, si una referència no podrà lliurar en un termini inferior a 10 dies i la resta són de disponibilitat immediata, LEDNET es reserva la decisió que tot el material es lliuri junt, o en diversos enviaments.\nPer al supòsit de retard en el lliurament superior a 30 dies sobre el termini aproximat de recepció del producte fixat en formalitzar la comanda, i sempre que aquest retard sigui imputable a LEDNET, el client, prèvia reclamació escrita (carta, fax o correu mail), podrà desistir unilateralment de la comanda, retornant les quantitats abonades, en atenció als articles 103 i següents del Reial Decret Legislatiu, 1/2007.\nLEDNET Sallent (Barcelona) Tel. 638315160-636698389 info@lednet.es\t Avís legal | Disseny Web


elMercadal - Diari optimista de Catalunya - El món necessita un canvi: ens cal optimisme\nEl món necessita un canvi: ens cal optimisme Destacats\nEl Fons Monetari Internacional (FMI) alerta d'una desacceleració "en gairebé el 90% del món" aquest any. En el seu primer discurs davant l'organització, la nova directora, Kristalina Georgieva, ha assegurat que el creixement caurà aquest any a la seva taxa més baixa des de principis de la dècada i ha admès que la situació econòmica és "complexa" i que les perspectives són "precàries". Per la directora de l'FMI, els conflictes comercials són una de les principals causes de la desacceleració. "Estan repercutint negativament", ha dit Georgieva, que ha avisat que "el creixement del comerç mundial s'ha pràcticament paralitzat" i ha apostat per "alliberar el potencial que ofereix el comerç per generar creixement".\nDavant una rebaixa a la baixa per al 2019 i el 2020, la successora de Christine Lagarde ha insistit durant el seu discurs que "la clau és millorar el sistema, no abandonar-lo". Si la situació econòmica s'agreuja, la directora de l'FMI ha reclamat una resposta fiscal comuna.\nSegons dades de l'FMI, la guerra aranzelària entre els Estats Units i la Xina implicarà una pèrdua de 700.000 milions de dòlars per a l'economia mundial per al pròxim any, xifra que representa prop d'un 0,8% del PIB global. Aquesta xifra suposa, ha dit Georgieva, tota l'economia suïssa.\nDarrera modificació el Dimarts, 08 Octubre 2019 17:37\nMés en aquesta categoria: « És possible un món sense cotxes? Aquí ho sabreu Volkswagen: "Quan cali la idea que es podrà conduir 10.000 quilòmetres per 50 euros canviaran les tendències de consum" »


Dòlars de les Bahames a Nous dòlars de Taiwan - Gràfic de 30 dies - Taxes de canvi\nEl gràfic de sota mostra les taxes de canvi històriques entre el Nou dòlar de Taiwan (TWD) i el Dòlar de les Bahames (BSD) entre 19/3/2019 i 17/4/2019.\nVeure mitjana mensual de taxes de canvi històriques del Nou dòlar de Taiwan en comparació amb el Dòlar de les Bahames.\nVeure taxes de canvi històriques del Nou dòlar de Taiwan en comparació amb el Dòlar de les Bahames en forma de taula.\nmínim = 30,7317 (5 d’abril) mitjana = 30,8217 màxim = 30,9389 (24 de març)\nEl gràfic anterior mostra les taxes de canvi històriques entre el Nou dòlar de Taiwan i el Dòlar de les Bahames. Si vols veure les taxes de canvi històriques entre el Dòlar de les Bahames i una altra divisa, si us plau, selecciona una divisa de la llista a continuació:


El cap de llista del PSC no vol el tripartit perquè "ERC està més pendent de Waterloo que de Nou Barris"\nJaume Collboni i la seva número 2, Laia Bonet, avui a la seu del PSC a Barcelona / S.B.\nSílvia Barroso 08/06/2019 5:58 pm\nEl cap de llista del PSC a Barcelona, Jaume Collboni, intena nedar entres les dues aigües que se li han format entre l’objectiu del seu partit d’evitar com sigui que a Barcelona hi hagi un alcalde independentista i l’abús de posició dominant que implica que Ada Colau insinuï que anirà a la investidura sense pacte, esperant que els socialites la votin i sabent que almenys els tres regidors de Manuel Valls ho faran.\nSegons ha assegurat aquest dissabte a la tarda en una roda de premsa a la seu del PSC de Barcelona, Collboni no està disposat a donar “un xec en blanc” a l’alcaldessa perquè repeteixi en el càrrec. “Presentar-se a la investidura sense els suports suficients seria una irresponsabilitat que nosaltres no avalaríem, no li donarem un xec en blanc, no tindria sentit investir una alcaldessa que no s’hagi compromès prèviament a governar amb nosaltres”, ha advertit.\nTanmateix, a les preguntes insistens dels periodistes sobre si estaria disposat a assumir que això doni l’alcaldia a Maragall, Collboni ha evitat pronunciar-se, i només ha repetit una vegada darrere l’altra que “queda una setmana” per a la investidura i encara són a temps d’arribar a un pacte amb els comuns.\nAquests advertiments a Colau els ha combinat amb retrets agres a Maragall adreçats al seu públic. “Colau vol el tripartit amb nosaltres i ERC, però ERC està més pendent del que els demanen des de Waterloo que del que els demanen des de Nou Barris, més pendents del simbolisme del que demanen els ciutadans”. Ha insistit que el PSC “no vole que a Barcelona li passi el mateix que a Catalunya”.\nI ha recriminat al candidat republicà que hagi suspès les negociacions amb Barcelona en Comú mentre els de Colau continuïn parlant amb el PSC. Ha qualificat aquesta decisió de “xantatge” i de “veto” i ha dit que el PSC “no ho fa”. També ha dit que aquesta setmana va rebutjar la trobada que li proposava Maragall perquè la va considerar una gesticulació. “El meu telèfon està obert a tothom i jo estic parlant absolutament amb tots els líders municipals. El que volia l’altre dia el senyor Maragall no era parlar, sinó demostrar el que fos que intentava demostrar”.\nAda Colau Ernest Maragall Jaume Collboni Municipals.cat Pactes post26M PSC\njoanr 08/06/2019 7:42 pm\nPura xerrameca d'aquests botiflers. Està decidit pocavergonya, que fareu alcaldessa una altra botiflera, la Colau.\nPotser no tingui sentit, 08/06/2019 7:50 pm\npero estic convençut que ho faran. I ell també.\nSinyor Duardo 08/06/2019 10:55 pm\nSense acord de govern amb el PSC, la Colau no pot ser alcaldessa. Si s'arriba a l'acord, el Valls i el Bou diran que, entre Collboni i Colau, el Collboni. Amb Collboni, 26 vots. Amb la Colau, 20. Escac i mat a la Colau : o respecta l'acord i fa alcalde el Collboni, o el trenca, queda retratada, i no pot evitar que ho sigui el Maragall.\nTòfona 09/06/2019 12:28 am\nTot està molt obert i molt crispat. Totes sabem que l millor pacte, potent i immillorable, seria Maragall-Colau. És la única negociació possible. La resta són misèries unionistes derivades de la directriu espanyola q bcn no tingui un govern republicà,


Principals problemes ortopèdics en animals joves: Displàsia de maluc - Nou Horta\nPrincipals problemes ortopèdics en animals joves: Displàsia de maluc\nDivendres, 08 Novembre 2019 12:08\tEscrit per Germán Cervera\tPublicat en Veterinària Vist 338 vegades\nExisteixen molts tipus de problemes ortopèdics en gossos i gats. Alguns d'ells comencen a primerenca edat perdurant les seues conseqüències durant tota la vida de l'animal. És molt important el diagnòstic primerenc d'aquestes patologies per a evitar el desenvolupament posterior de osteoartritis donant símptomes de dolor crònic i coixesa en gossos adults.Les patologies oposades més comunament en animals joves inclouen la displàsia de maluc, displàsia de colze, luxació rotuliana, osteocondritis disecante del muscle i la panosteitis. Avui parlarem de la displàsia de maluc.\nLa displàsia de maluc afecte a l'articulació del fèmur amb el coxis on s'observa un augment de la laxitud dels lligaments que posteriorment provoca un desenvolupament anormal de l'acetàbul del coxis i el cap femoral, la qual cosa deriva en inflamació i osteoartritis del maluc. Aquesta patologia està produïda per molts factors, principalment ambientals i genètics. Sol desenvolupar-se en animals grans a causa del seu ràpid creixement (per exemple Golden Retriever, Labrador, Rottweiler, Pastor alemany, Sant Bernardo...) El seu diagnòstic es basa en signes clínics com a dificultat per a alçara, feblesa membres posteriors. Troballes radiològiques que confirmen la displàsia de maluc com a luxació de l'articulació, incongruència de les superfícies articulars i remodelació de l'articulació. També es poden realitzar anàlisi sanguínia per a detectar marcadors genètics de la patologia. El tractament dependrà de la gravetat dels signes clínics, si és lleu es pot valorar tractar amb maneig mèdic (control del pes, antiinflamatoris, exercicis, fisioterapia). En canvi si el pacient mostra signes clínics més greus pot ser necessari la resolució quirúrgica. Depenent de la gravetat del procés i de la remodelació de l'articulació existeixen diferents tipus de cirurgia. Com a conclusió, és molt important el diagnòstic primerenc de la malaltia per a garantir la millor resolució del problema. Per a això és recomanable en animals amb predisposició a patir aquesta patologia en la seua època de desenvolupament valorar realitzar les proves pertinents per a descartar o confirmar la patologia.\nA l'Hospital Torrent Grup Veterinari som especialistes en traumatologia i podem assessorar i avaluar davant qualsevol coixesa de la nostra mascota. La realització de radiografies diagnòstiques en gossos joves de races predisposades és molt important.Germán Cervera, veterinari.\nC/ Padre Méndez, 134 Torrent\nModificat el Divendres, 08 Novembre 2019 12:13\nArriba la primavera, i amb ella les al·lèrgies\nSobre tècniques quirúrgiques\nLa tos en les nostres mascotes\nUna mascota cada vegada més habitual\nMés en esta categoria: « La laparoscòpia en l'esterilització en veterinària\tEsterilització per endoscòpia »


Secrets - blogs.flog.cat\nNo entenc que no tinguis temps per dedicar-me quatre ratlles.\nJa sé, ja sé, tens molta feina amb això de convalidar tantes assignatures per poder exercir com a Psiquiatre, però una cosa no treu l’altra. Quatre ratlles només són quatre ratlles. No sé si et trobes bé, si vius en un forat o si menges bé..\nEncara recordo, els plats que et feia, copiats de la mare i d’altres, posats de la meva part, inventats. Mai et queixaves de res però sé de debò que vas marxar de mi, perquè no t’hi senties còmode. I per això et vas casar amb mi? Per poder-me retreure quant infeliç eres!\nFa cinc anys que vas anar-te’n i encara és hora que em passis alguna mensualitat. Tothom ho fa. L’Ivan Erikovich va emigrar a França i malgrat no tingui res per posar-se a la boca, li envia diners a la seva dona. Des de quan has fet el mateix? Només em véns amb mentides i fugides d’estudi. Aquest silenci forma part de la manera particular d’esquivar la teva responsabilitat!? Sóc la riota de tot Riazan. Tothom sap que ma mare et va persuadir que et casessis amb mi per allunyar-me del meu padrastre, és a dir, del teu germà! Quin porc és n’Andrei! I és encara, quan em veu passar pel carrer, tota atrotinada per la roba que m’haig de sargir perquè no tinc diners per comprar-me allò més indispensable, em repassa de dalt a baix. Si estic fent cua amb el cupó de racionament, se m’enganxa per darrera i em rebrega tota com si de fet, no tingués marit. I de fet no n’he tingut mai cap. La mare em va fer casar amb tu per poder estar sense cap competència femenina a prop del teu germà, un militar adinerat. Tu, un desgraciat, que no vas saber fer mai la teva feina i no tenies on caure mort, no et volia ningú i per això, vas decidir emigrar ben lluny, allà on ningú pogués conèixer la veritable persona que eres!\nLa nena ja ha començat anar a l’escola. Almenys allà té un parell d’àpats assegurats els dies lectius. L’altra cosa, són els dies que no pot anar-hi per la gran quantitat de neu que hi ha acumulada al camí. Encara em ressonen les míseres paraules que em vas etzibar en la darrera carta: “Doncs, posa-li calçat!”, quin, et pregunto? Potser hauria de robar els diners per poder-los-hi comprar...Encara no recordes, que la mare em va treure de l’escola perquè l’ajudés a preparar el casament i quan es va instal·lar, se’m va treure de sobre amb l’excusa de les grapes del teu germà! Potser no saps, que mentre encara no eren casats, el teu estimat germà em va violar. Saps quants anys tenia jo? 12, 12 anys.!! Encara t’agrada ma mare? Doncs has de saber que quan l’Andrei no fa nit a casa, ella va al llit amb altres homes. Tu mai vas ser el seu amant predilecte. A tots els ho diu! “Ho fas tan bé, que ho repetiria fins que el món s’acabés”. Aquesta és la lletania que els diu un cop han consumat l’acte... la teva estimada amant té de tot, més del que realment necessita. La quincalla me la dóna a mi. Els té tan domats que fent el ploricó, de la pobra esposa sola, s’ha fet d’or amb els pagaments i propines a canvi de sexe i, tu no vas ser pas diferent. A tu, et deixa per terra davant dels altres. Com m’agradaria que ho poguessis sentir amb les teves orelles , sense intermediaris com jo.\nAu sí, ara ja podràs llençar aquesta carta perquè quan et venten les veritats com aquesta no les vols saber.\nSempre teva, Ludmila.\nComentaris (0)30-10-2011 13:15:08TROSSOS


Escons en Blanc » Falsos mites: El vot en blanc\nFalsos mites: El vot en blanc\nÉs curiós la quantitat de falsos mites que corren sobre el vot en blanc i com es multipliquen. La raó principal és perquè cada cop més gent tria aquesta opció com a eina de protesta sense saber si aquesta és una bona forma de queixar-se. Amb aquesta sèrie de falsos mites intentarem desvetllar uns quants dubtes.\nFals mite 1: El vot en blanc és un vot de protesta\nTot i que la gent utilitza aquest vot per a protestar o mostrar disconformitat amb la situació, en cap lloc de la llei electoral se li dóna cap significat. El vot en blanc és senzillament un sobre buit. Al Senat, el vot en blanc també es pot comptar si el sobre amb la papereta no té cap persona marcada. El significat de vot protesta ha estat afegit per la gent, però legalment no es considera com a tal.\nFals mite 2: El vot en blanc va a parar al partit guanyador\nEl vot en blanc no va a parar a ningú ni es reparteix entre cap partit. El vot en blanc és un vot vàlid, o sigui, que es comptabilitza com el de qualsevol vot a un altre partit per a fer el recompte d’escons (sense poder obtenir cap escó).\nFals mite 3: El vot en blanc perjudica als grans partits\nMés aviat al contrari. El vot en blanc perjudica als partits petits ja que quants més vots vàlids hi ha, més gran és el nombre de vots necessari per a obtenir representació. O sigui que mentre que una persona vota en blanc per queixar-se dels partits que hi ha, el que està fent en veritat és ajudar a que aquests es perpetuïn al poder i no entrin noves formacions.\nSi vols queixar-te de com es fan les coses, no utilitzis el vot en blanc. Només hi ha hagut un cas on el vot en blanc hagi servit per a canviar les coses, i ha estat a Aduna, un poble de 429 votants de Guipúscoa. Tot i aquest fet aïllat i impossible de repetir a gran escala, votar en blanc és una mala opció si el que vols és queixar-te.